**Matsete a sa lefisweng lekgetho**

Ke eng?

Matsete a sa lefisweng lekgetho a qadilwe e le ho kgothaletsa malapa ho boloka tjhelete. Kgothaletso ena e bile teng ho tloha ka la 1 Tlhakubele 2015.

A tla sebetsa jwang?

Matsete a sa lefisweng lekgetho a fumaneha feela dibankeng tse nang le laesense, di-inshorenseng tsa poloko ya nako e telele, motsamaising wa dikema tsa boikopanyi (ka mekgelo e itseng), Mmuso wa Naha le dibanka tsa boikopanyi, Bankeng tsa Diposo tsa Afrika Borwa, mofani wa ditshebeletso tsa taolo ya ditjhelete le mothong ya dumelletsweng ke phapanyetsano e nang le laesense ho etsa e le nngwe kapa ho feta ya ditshebeletso tsa diabo ho latela melao ya phapanyetsano. Ba fanang ka tshebeletso ba tlameha ho kgethwa ke Letona Koranteng ya Mmuso. Ho ya ka Molawana wa jwale, ke feela bana ba ka hodimo ba kgethilweng.
Ka kakaretso

* Ha o hloke ho lefa lekgetho la lekeno, lekgetho la di-dividente kapa lekgetho la kuno e entsweng ka mora thekiso ya dithoto tswaleng ya matsete ana.
* motho o na le moedi wa selemo ka seng le wa bophelo ba hae kaofela.

| **Selemo sa hlahlobo** | **Meedi ya selemo ka seng** |
| --- | --- |
| ​2016 | ​30 000 |
| ​2017 | ​30 000 |
| ​2018 | ​33 000 |
| ​2019 | ​33 000 |
| ​2020 | ​33 000 |
| ​2021 | ​36 000 |

* Hlokomela hore karolo e sa sebediswang ya moedi wa selemo ka seng e tla fela (ke hore; ha e no fetela selemong se setjha sa hlahlobo).
	+ Mohlala wa 1:
* 2020 Selemo sa Hlahlobo
	+ Moedi wa selemo ka seng ke R33 000
	+ Molefalekgetho X o tsetetse R27 000.
	+ Karolo e sa sebediswang ya R6000 e KEKE fetisetswa selemong se latelang sa hlahlobo.
* Mohlala wa 2:
2021 Selemo sa Hlahlobo
	+ Moedi wa selemo ka seng ke R36 000
	+ Moo molefalekgetho a tsetetseng R40 000 teng
		- Ho tla ba le kotlo ya 40% hodima bokaalo bo ka hodimo ho R36 000
		- Kahoo, R40 000 ha o tlosa R36 000 = R4 000 x 40% = ho tla leshwa kotlo ya R1 600 ho SARS.
		- Kotlo ena e eketswa hodima lekgetho la tlwaelo le leshwang tsebisong ya hlahlobo.
	+ Motho ofe kapa ofe (ho akareditswe le bana) ba ka ba le botsetedi bo fetang nngwe bo sa lefellweng lekgetho, le ha ho le jwalo, moedi wa selemo ka seng e tla ba bokaofela ba selemo ka seng sa hlahlobo. Mohlala, o ka tsetela R11 000 (Old Mutual), R11 000 (Investec) le R14 000 (Absa).
	+ Ho boela ho na le moedi wa bophelo bohle wa R500 000 motho ka mong.

Setshwantsho

| **Selemo sa hlahlobo** | **Se tsetetsweng** |
| --- | --- |
| ​2016 | ​30 000 |
| ​2017 | ​30 000 |
| ​2018 | ​33 000 |
| ​2019 | ​33 000 |
| ​2020 | ​33 000 |
| ​2021 | ​36 000 |
| ​2022 | ​36 000 |
| ​2023 | ​36 000 |
| ​2024 | ​36 000 |
| ​2025 | ​36 000 |
| ​2026 | ​36 000 |
| ​2027 | ​36 000 |
| ​2028 | ​36 000 |
| ​2029 | ​36 000 |
| ​**2030** | **​20 000 \*​Tlhokomediso ya 1** |
| Paloyohle | ​500 000 |
| *\*​Tlhokomediso ya 1: Moedi wa bophelo kaofela wa R500 000* | ​ |

* Hlokomela hore ha tswala ya matsete e eketswa tjheleteng e kentsweng, tjhelete e teng e ka nna ya feta moedi wa selemo kapa wa bophelo kaofela. Tjhelete ena ya tswala e ka hara akhaonto ha e ame moedi wa selemo ka seng kapa wa bophelo kaofela.
* Mohlala: Ebang motho a tsetela R36 000 bakeng sa selemo sa hlahlobo sa 2021 mme a fumana tswala ya botsetedi ya R5 000, eo e leng mofuteng wa tjhelete, paloyohle ya bokaalo kahara akhaonto ena e tla ba R41 000. Tswala ya bokaalo ba R5000 ha e nkuwe e le kabelo.
* Ona ha o tshwane le motho ya hulang tswala ya botsetedi (ho ya ka mohlala o ka hodimo wa R5000) mme a be a tsetela tjhelete yona eo akhaontong yona eo e sa lefisweng lekgetho, bokaalo boo ke kabelo e ntjha mme e ba le kgahlamelo hodima meedi ya selemo ka seng le wa bophelo kaofela. Motheo ona oo o tla sebetsa bakeng sa karolo efe kapa efe ya tjhelete e hulwang le ho tsetelwa hape akhaontong yona eo e sa lefisweng lekgetho kapa efe kapa efe e nngwe e sa lefisweng lekgetho.
* Diphetiso pakeng tsa diakhaonto tse sa lefisweng lekgetho di qadile ho sebetsa ho tloha ka la 1 Tlhakubele 2018. Batswadi ba ka tsetela molemong wa ngwana ya monnyane. Ngwana enwa ya monnyane o tla sebedisa meedi ya hae ya selemo ka seng kapa ya bophelo kaofela.
* Diakhaonto tsa matsete a sa lefellweng lekgetho di ka se sebediswe jwalo ka diakhaonto tsa ditransekshene.
* Debit kapa stop orders mmoho le ditransekshene tsa ATM di ka se kgonahale diakhaontong tsena.

Mehlala ya diakhaonto tse tlang ho ba monyetleng wa ho ba TFI

* Dipositi tse tsepamisitsweng (Fixed deposits)
* Unit trusts (dikema tsa botsetedi ba boikopanyi)
* Dipholisi tse itseng tsa bophelo tse ntshitsweng ke beng ba di-inshorense ba nako e telele
* Dihlahiswa tse amanang le botsetedi (linked investment products)
* Exchange traded funds (ETFs) e leng matlole a nkuwang e le karolo ya dikema tsa botsetedi tsa boikopanyi.

Ke tlameha ho etsa eng ka mora mona?

Batlisisa ho ya fanang ka tshebeletso mabapi le ho tsetela matseteng a sa lefisweng lekgetho.

Ba fanang ka tshebeletso ba tla neha SARS lesedi le latelang habedi ka selemo:

* Paloyohle ya dinyehelo ho ya ka selemo ka seng sa lekgetho;
* Paloyohle ya bokaalo bo hutsweng selemong ka seng sa lekgetho;
* Paloyohle ya bokaalo bo fetisitsweng selemong ka seng sa lekgetho;
* Manamane ohle a botsetedi, mohlala: tswala, diabo, ditahlehelo tsa tjhelete le dikuno tsa tjhelete.

Ba fanang ka tshebeletso ba tla neha balefalekgetho bana lesedi lena ka ho ntsha IT3(s) e leng setifikeiti sa Matsete a sa Lefisweng Lekgetho hang ka selemo.